CELEX: 32022D0494
Language: el
Date: 2022-03-25 00:00:00
Title: Απόφαση (ΕΕ) 2022/494 της Επιτροπής της 25ης Μαρτίου 2022 για την επιβεβαίωση της συμμετοχής της Ιρλανδίας στον κανονισμό (ΕΕ) 2021/693 του Ευρωπαϊκού Κοινοβουλίου και του Συμβουλίου για τη θέσπιση του Προγράμματος «Δικαιοσύνη»

28.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 100/59
               
            
         ΑΠΟΦΑΣΗ (ΕΕ) 2022/494 ΤΗΣ ΕΠΙΤΡΟΠΗΣ
         της 25ης Μαρτίου 2022
         για την επιβεβαίωση της συμμετοχής της Ιρλανδίας στον κανονισμό (ΕΕ) 2021/693 του Ευρωπαϊκού Κοινοβουλίου και του Συμβουλίου για τη θέσπιση του Προγράμματος «Δικαιοσύνη»
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη το πρωτόκολλο αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 4,
         Έχοντας υπόψη την κοινοποίηση που υπέβαλε η Ιρλανδία σχετικά με την επιθυμία της να αποδεχθεί τον κανονισμό (ΕΕ) 2021/693 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του Προγράμματος «Δικαιοσύνη» και για την κατάργηση του κανονισμού (ΕΕ) αριθ. 1382/2013 (1) και να δεσμευτεί από αυτόν,
         Εκτιμώντας τα ακόλουθα:
         
                     (1)
                  
                  
                     Με επιστολή της 22ας Νοεμβρίου 2021, η Ιρλανδία κοινοποίησε την επιθυμία της να αποδεχθεί τον κανονισμό (ΕΕ) 2021/693 και να δεσμευτεί από αυτόν.
                  
               
                     (2)
                  
                  
                     Δεν προβλέπονται όροι για τη συμμετοχή της Ιρλανδίας στον κανονισμό (ΕΕ) 2021/693.
                  
               
                     (3)
                  
                  
                     Συνεπώς, σύμφωνα με τη διαδικασία που προβλέπεται στο άρθρο 331 παράγραφος 1 της Συνθήκης για τη λειτουργία της Ευρωπαϊκής Ένωσης, η συμμετοχή της Ιρλανδίας στον κανονισμό (ΕΕ) 2021/693 θα πρέπει να επιβεβαιωθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιβεβαιώνεται η συμμετοχή της Ιρλανδίας στον κανονισμό (ΕΕ) 2021/693.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 25 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 156 της 5.5.2021, σ. 21.